Open Range (cinta de 2003)

:*Iste articlo ye sobre una cinta de cine de western estausunidense estrenada l'anyo 2003; ta atros usos, se veiga *'Open Range***.


***Open Range*** (títol orichinal en [[Idioma anglés|anglés]], en [[Idioma aragonés|aragonés]] ***Pasturas libres**', estrenada en Aragón con o suyo títol orichinal) ye una cinta de cine estausunidense de cine de western dramatico y romantico estrenada l'anyo 2003, dirichida por Kevin Costner seguntes un guión adaptau por Craig Storper (basau en *[[The Open Range Men]]*, una novela publicada por Lauran Paine en l'anyo 1990), con una banda sonora orichinal de Michael Kamen, una dirección de fotografía de J. Michael Muro y una producción cinematografica de Kevin Costner, Jake Eberts y David Valdes ta las productoras Touchstone Pictures, Beacon Communications y Tig Productions. Conta con un elenco d'actors d'o cual en fan parte, entre d'atros, Robert Duvall, Kevin Costner, Annette Bening, Michael Gambon, Michael Jeter, Diego Luna, James Russo, Abraham Benrubi, Dean McDermott, Kim Coates, Herbert Kohler Jr., Peter MacNeill, Cliff Saunders, Patricia Stutz, Julian Richings, Ian Tracey y Rod Wilson.

"Boss" Spearman ye un ganadero que conduz o suyo vacumen en 1882 en Montana a traviés de territorios de pasturas libres, aduyau por os suyos treballadors Charley Waite, Mose y Button. Charley ye un antigo soldau de l'exercito estausunidense mientres a Guerra Civil d'os Estaus Unius que ye acorau por a suya partecipación en mortaleras de soldaus y civils enemigos cuan feba parte d'una unidat de guerrilleros. Boss ninvía a Mose a un lugar amanau ta comprar-ie birolla, pero qui domina lo lugar ye Denton Baxter, un despiadau immigrant irlandés que odia a los vaqueros en veyer-se obligau por a lei a permitir que los rabanyos de vacas pasturen as suyas tierras, y Mose se veye atacau por hombres de Baxter y inchustament engarcholau amás por Poole, lo corrupto "sheriff" d'o lugar. Boss y Charley a la fin marchan en busca de Mose y en sacar-lo d'a garchola y veyer a gravedat d'as suyas feridas el levan enta lo medico d'o lugar, Barlow, aduyau por Sue, qui suposan que ye su muller, encara que Charley se siente atrayiu por ella. Ixa nueit os vaqueros padeixen un ataque pero consiguen fer reblar a los atacants, encara que Button tamién queda grieument feriu. El levan enta lo medico y capturan (con l'aduya de Percy, lo solo habitant d'o lugar que no ye pogoso de Baxter) a lo "sheriff" y a los suyos aduyants, zarrando-los en a suya propia garchola. Charley descubre que Sue no ye la muller d'o medico, so que la suya filla, y li declara lo suyo amor, que ye correspondiu. Tanimientres, Charley, Boss y Percy han de luitar con os hombres de Baxter.

A cinta s'ambienta en 1882 en Montana; y las suyas escenas se filmoron en Calgary, Longview, Morley y atros lugars d'Alberta en Canadá.

Se tracta d'una cinta que ha recibiu bels premios y nominacions, encara que garra d'éls no perteneixe a lo conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Open Range'' en Internet Movie Database.
*  ''Open Range'' en Rotten Tomatoes.
*  ''Open Range'' en Box Office Mojo.